วัคซีนโควิดกลุ่มเด็กอายุ 5-11 ปี สัปดาห์ที่ผ่านมาฉีดในกลุ่มเด็กมีโรคประจำตัวแล้ว 2 หมื่นคน ตั้งแต่พรุ่งนี้จะเริ่มฉีดในเด็กทั่วไป
นายแพทย์โอภาส การย์กวินพงศ์ อธิบกีดรมควบคุมโรค กล่าวถึงการรับวัคซีนป้องกันโรคโรคโควิด -19 ในกลุ่มเด็ก 5-11 ปี ว่า ผ่านมา 1 สัปดาห์ มีการฉีดไปแล้ว 20,000 คน ซึ่งเป็นกลุ่มเด็กป่วยมีโรคเรื้อรัง ซึ่งกรมควบคุมโรค ไม่ได้เร่งรัดขอเพียงผู้ปกครองและเด็กทำความเข้าใจตรงกัน เพราะการรับวัคซีนเป็นเรื่องของความสมัครใจและในสัปดาห์นี้ ตั้งแต่วันที่ 7 กุมภาพันธ์ 2565 จะเริ่มมีการฉีดวัคซีนในเด็กทั่วไป เชื่อว่าขณะนี้กระทรวงศึกษาธิการกำลังเตรียมความพร้อมดำเนินการ ส่วนที่สำนักงานคณะกรรมการอาหารและยา (อย.) อนุมัติขึ้นทะเบียนวัคซีนซิโนแวค ซิโนฟาร์ม ให้สามารถฉีดให้กับเด็ก อายุ 6 ปีขึ้นไปได้นั้น จะเข้ามาเป็นทางเลือกให้กับผู้ปกครองและเด็ก เปิดโอกาสให้สามารถเลือกวัคซีนฉีดเองได้ เพราะวัคซีนมีมากจึงเปิดให้เลือก ทั้งนี้ย้ำว่าวัคซีนทุกตัวที่ผ่านการขึ้นทะเบียนจาก อย. มีความปลอดภัย